Грамадзянская вайна ў Эфіопіі

Грамадзянская вайна ў Эфіопіі — узброены канфлік на тэрыторі Эфіопіі і сучаснай Эрытрэі паміж ваеннай хунтай ДЭРГ і шматлікімі апазіцыйнымі групоўкамі. Канфлікт меў, у тым ліку, этнічную падаплёку ў выглядзе барацьбы за ўлады паміж амхара, якія яшчэ з манархічных часоў былі ва ўладзе, і тыграі, што прадстаўлялі апазіцыюКак поссорились амхарцы и тиграи.

У выніку дзяржперавароту 1974 годзе быў зрынуты імператар Хайле Селасіе, і да ўлады прыйшла марксісцкая хунта. Супраць новай улады паўсталі шматлікія сілы, ад камуністаў да антыкамуністаў. Паралельна з тым вяліся баявыя дзеянні супраць эрытрэйскіх сепаратыстаў. Да сярэдзіны 1980-х гадоў розныя праблемы, такія як голад 1983—1985 гадоў, эканамічны спад і іншыя наступствы палітыкі ДЭРГ, спустошылі Эфіопію, павялічыўшы народную падтрымку мяцежнікаў. У 1987 годзе хунта самараспусцілася, была ўтворана Народна-Дэмакратычная Рэспубліка Эфіопія пад кіраўніцтвам Рабочай партыі Эфіопіі.

У канцы 1980-х гадоў, калі Савецкі Саюз пачаў спыняць сваю падтрымку ўладам, пазіцыі паўстанцаў яшчэ больш узмацніліся. У маі 1991 года ўрадавая армія пацярпела паражэнне ў Эрытрэі, і прэзідэнт Менгісту Хайле Марыям збег з краіны. 28 мая 1991 года апазіцыйны Рэвалюцыйна-дэмакратычны фронт эфіопскіх народаў (РДФЭН), кааліцыя левых этнічных паўстанцкіх груп, увайшла ў Адыс-Абебу. Вайна завяршылася.

У выніку канфлікту загінула не менш за 1,4 мільёна чалавек, з якіх 1 мільён чалавек загінулі ад голаду, а астатнія — у выніку баявых дзеянняў і іншых формаў гвалту.

 Гл. таксама 
 Група савецкіх ваенных спецыялістаў у Эфіопіі

 Крыніцы 

Катэгорыя:Войны ЭфіопііКатэгорыя:Грамадзянскія войныКатэгорыя:Халодная вайна